PATVIRTINTA

Kauno miesto savivaldybės

administracijos direktoriaus

2024 m. gegužės 22 d.

įsakymu Nr. [A-575](file:///C%3A%5CUsers%5Cakvizubr%5CDownloads%5Ca240575.docx)

**KVIETIMAS TEIKTI KAUNO MIESTO SAVIVALDYBĖS DAUGIABUČIŲ NAMŲ BENDRŲJŲ STATINIO INŽINERINIŲ SISTEMŲ KAPITALINIO REMONTO IR (AR) NAUJŲ ĮRENGIMO PROGRAMOS PARAIŠKAS**

|  |  |  |
| --- | --- | --- |
| Eil. Nr. | Sąlygos | Aprašymas |
| 1. | Tinkamos veiklos | 1. Kauno miesto savivaldybės daugiabučių namų bendrųjų statinio inžinerinių sistemų kapitalinio remonto ir (ar) naujų įrengimo programos (toliau – Programa) tinkamos veiklos – darbai (paslaugos), mažinantys Kauno miesto paviršinių vandens telkinių taršą ir sudarantys sąlygas tinkamai tvarkyti nuotekas  |
| 2.  | Veiklų vykdymo vieta | Kauno miestas |
| 3. | Reikalavimai pareiškėjams  | 3.1. Paraiškas gali teikti pareiškėjas – daugiabučio namo butų ir kitų patalpų savininkų bendrija, jungtinės veiklos sutartimi įgaliotas asmuo arba pagal Lietuvos Respublikos civilinio kodekso 4.84 straipsnį paskirtas bendrojo naudojimo objektų administratorius. 3.2. Už paraiškoje nurodytų veiklų vykdymą (darbų (paslaugų) atlikimą) atsakingas pareiškėjas |
| 4. | Finansavimas | 4.1. Projektai finansuojami Kauno miesto savivaldybės (toliau – Savivaldybė) biudžeto lėšomis. 4.2. Gavus oficialią UAB „Kauno vandenys“ informaciją dėl buitinių nuotekų patekimo į lietaus (paviršinių) nuotekų tinklus Programos lėšos naudojamos pareiškėjų įgyvendinamiems Programos projektams (toliau – Projektas) finansuoti. Finansuojamų Programos darbų (paslaugų) išlaidų dydžiai: 4.2.1. skiriama 100 proc. statinio projekto ir statinio projekto ekspertizės parengimo išlaidoms finansuoti, bet ne daugiau kaip 3000 Eur su PVM; 4.2.2. skiriama 100 proc. betriukšmio lietaus nuotekų stovų kapitalinio remonto išlaidoms finansuoti, bet ne daugiau nei 110 Eur su PVM už 1 m stovo keitimo darbus, kai vamzdžio diametras 110 mm; 4.2.3. skiriama 100 proc. betriukšmio buitinių nuotekų stovų iki išvado įrengimo išlaidoms finansuoti, bet ne daugiau nei 180 Eur su PVM už 1 m stovo įrengimo darbus, kai vamzdžio diametras 110 mm. 4.3. Jeigu Programos darbų (paslaugų) išlaidos mažesnės už 4.2.1–4.2.3 papunkčiuose nurodytas finansuojamas Programos darbų (paslaugų) išlaidas, kompensuojama ne daugiau nei faktiškai patirtos darbų (paslaugų) išlaidos. 4.4. Projektai, kurių įgyvendinimas finansuojamas Programos lėšomis, turi būti įgyvendinti, už jų įgyvendinimą ir lėšų panaudojimą atsiskaityta einamaisiais metais. Bendras Projekto įgyvendinimo terminas negali būti ilgesnis kaip 2024 m. gruodžio 31 diena  |
| 5. | Paraiškos rengimo ir pateikimo tvarka ir terminai  | 5.1. Siekdamas gauti finansavimą, pareiškėjas turi pateikti šiuos dokumentus: 5.1.1. užpildytą Savivaldybės administracijos direktoriaus įsakymu patvirtintos formos Kauno miesto savivaldybės daugiabučių namų bendrųjų statinio inžinerinių sistemų kapitalinio remonto ir (ar) naujų įrengimo programos projekto paraišką su daugiabučių namų bendrųjų statinio inžinerinių sistemų kapitalinio remonto ir (ar) naujų įrengimo, darbų (paslaugų) sąmata. Pareiškėjas turi užpildyti kiekvieną paraiškos dalį, vadovaudamasis paraiškoje pateiktais paaiškinimais. Paraiška turi būti pasirašyta pareiškėjo ar jo įgalioto asmens. Pareiškėjas atsako už paraiškoje nurodytų duomenų teisingumą; 5.1.2. kitus dokumentus: 5.1.2.1. galiojančių įstatų (nuostatų), registruotų Lietuvos Respublikos juridinių asmenų registre, kopiją ir Lietuvos Respublikos juridinių asmenų registro pagrindinių duomenų išrašo kopiją arba Lietuvos Respublikos juridinių asmenų registro išplėstinio išrašo kopiją arba jungtinės veiklos sutarties kopiją; 5.1.2.2. dokumentą, patvirtinantį asmens teisę veikti pareiškėjo vardu, jei pareiškėjas atstovaujamas įgalioto asmens; 5.1.2.3. sutartį, susitarimą, sutikimą, įgaliojimą ar kitą dokumentą, suteikiantį teisę pareiškėjui teikti paraišką, atstovauti paramos gavėjui gaunant Savivaldybės finansavimą projektui įgyvendinti; 5.1.2.4. daugiabučio namo savininkų pritarimą numatomiems atlikti daugiabučio namo bendrųjų statinio inžinerinių sistemų kapitalinio remonto ir (ar) naujų įrengimo, darbams (paslaugoms); 5.1.2.5. kitą informaciją, pagrindžiančią finansavimo reikalingumą ar papildančią paraiškoje pateiktą informaciją. 5.2. Paraiška (popierinės formos ir „Word“ formatu įrašyta į elektroninę laikmeną) kartu su kitais 5.1 papunktyje nurodytais dokumentais iki kvietimo teikti paraiškas skelbime nurodyto termino pabaigos (5.3 papunktis) siunčiama paštu arba pristatoma į vietą adresu: Kauno miesto savivaldybės administracijos Klientų aptarnavimo ir informavimo skyriaus Asmenų aptarnavimo poskyris, Laisvės al. 96 (2 darbo vieta), užklijuotame voke (pakete), ant kurio turi būti užrašas „Paraiška“, nurodytas programos, pagal kurią teikiama paraiška, pavadinimas, pareiškėjo pavadinimas ir adresas. Paraiška ir jos priedai turi būti užpildyti kompiuteriu, lietuvių kalba (jeigu dokumentai pateikiami užsienio kalba, jie turi būti išversti į lietuvių kalbą), atspausdinti, pasirašyti ir kartu su pridedamais dokumentais susegti į lengvai išardomus segtuvus. Paraiškos dokumentai negali būti įrišti spiraliniu ar terminiu būdu, įkišti į įmautes. Visi paraiškos ir pridedamų dokumentų lapai turi būti sunumeruoti eilės tvarka. Ranka užpildytos paraiškos nepriimamos. Jei paraiška siunčiama paštu, jos pateikimo Savivaldybės administracijai data laikoma pašto spaude nurodyta paraiškos išsiuntimo data. 5.3. Paraiškos priimamos nuo kvietimo paskelbimo datos nuolat iki tol, kol paskirstomos visos nepanaudotos Savivaldybės biudžeto lėšos, skirtos Programai finansuoti. Informacija dėl projektams nepaskirstyto Programos lėšų likučio skelbiama Savivaldybės interneto svetainėje (www.kaunas.lt). 5.4. Gautos paraiškos yra registruojamos. Paraiškos, neatitinkančios 5.2–5.3 papunkčiuose nustatytų reikalavimų, nenagrinėjamos. 5.5. Gautos paraiškos vertinamos pasibaigus kiekvienam kalendoriniam mėnesiui. 5.6. Tas pats pareiškėjas gali teikti tik vieną paraišką dėl to paties gyvenamojo namo bendrųjų statinio inžinerinių sistemų (lietaus ir (ar) buitinių nuotekų) kapitalinio remonto ir (ar) naujų įrengimo. 5.7. Praėjus 30 kalendorinių dienų po paraiškų pateikimo termino, pareiškėjų iniciatyva negalima paraiškų taisyti, tikslinti, pildyti ar leisti jiems pateikti papildomus dokumentus |
| 6. | Tinkamos finansuoti išlaidos  | 6.1. Kauno miesto savivaldybės daugiabučių namų bendrųjų statinio inžinerinių sistemų kapitalinio remonto ir (ar) naujų įrengimo darbai (paslaugos): 6.1.1. statinio projekto ir statinio projekto ekspertizės parengimas; 6.1.2. lietaus nuotekų stovų kapitalinis remontas; 6.1.3. naujų buitinių nuotekų stovų iki išvado įrengimas. 6.2. Išlaidos turi būti: 6.2.1. efektyviai suplanuotos ir pagrįstos (ekspertizė pateikta su skaičiuojamąja kaina); 6.2.2. faktiškai patirtos, nuo tada kada yra pasirašoma Savivaldybės biudžeto lėšų naudojimo sutartis (toliau – Sutartis), iki Sutartyje numatytos projekto finansavimo laikotarpio pabaigos, nustatomos ir patikrinamos, pagrįstos jas įrodančiais dokumentais, atitinkančiais Lietuvos Respublikos teisės aktus ir Sutartį |
| 7. | Netinkamos finansuoti išlaidos | 7.1. Paraiškos rengimo išlaidos. 7.2. Baudos, delspinigiai, išlaidos finansinėms nuobaudoms. 7.3. Bylinėjimosi išlaidos. 7.4. Žemės pirkimo arba nuomos ir su tuo susijusios išlaidos. 7.5. Nekilnojamojo turto (pastatų, kitų statinių ar patalpų ir žemės, ant kurios jie pastatyti) pirkimo, nuomos arba lizingo (finansinės nuomos) ir eksploatavimo išlaidos. 7.6. Transporto priemonių lizingo (finansinės nuomos), eksploatavimo ir su tuo susijusios išlaidos. 7.7. Paskolos suteikimas ar grąžinimas, palūkanos už gautą paskolą. 7.8. Naudoto turto įsigijimo išlaidos. 7.9. Išlaidos, tiesiogiai nesusijusios su projekto vykdymu. 7.10. Sutarčių administravimo išlaidos. 7.11. Sąskaitos už išlaidas, išrašytos ne pareiškėjo vardu. 7.12. Fizinių asmenų, nevykdančių savarankiškos prekių, paslaugų ar darbų pardavimo veiklos pagal verslo liudijimą ar individualios veiklos pažymą, prekių, paslaugų ar darbų pardavimo ar kitokio perleidimo nuosavybėn išlaidos. 7.13. Išlaidos, paraiškoje nurodytos kaip nenumatytos išlaidos. 7.14. Išlaidos veikloms, kurios bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus |
| 8.  | Paraiškų atranka ir vertinimas | 8.1. Paraiškos pradedamos vertinti pasibaigus kiekvienam kalendoriniam mėnesiui, kai užregistruojamos visos praėjusį kalendorinį mėnesį pateiktos paraiškos. Per kalendorinį mėnesį gautos paraiškos vertinamos pagal paraiškų gavimo datą. 8.2. Paraiškų vertinimo ir atrankos procedūros vykdomos vadovaujantis Kauno miesto savivaldybės daugiabučių namų bendrųjų statinio inžinerinių sistemų kapitalinio remonto ir (ar) naujų įrengimo programa, patvirtinta Kauno miesto savivaldybės tarybos 2023 m. liepos 18 d. sprendimu Nr. T-368 „Dėl Kauno miesto savivaldybės daugiabučių namų bendrųjų statinio inžinerinių sistemų kapitalinio remonto ir (ar) naujų įrengimo programos patvirtinimo“. 8.3. Paraiškos atmetamos, jeigu: 8.3.1. nėra gauta oficiali UAB „Kauno vandenys“ informacij~~a~~ dėl buitinių nuotekų patekimo į lietaus (paviršinių) nuotekų tinklus; 8.3.2. pareiškėjas nėra teikiamo statinio bendrojo naudojimo objektų valdytojas; 8.3.3. pareiškėjas paraiškoje arba jos prieduose pateikė klaidinančią informaciją; 8.3.4. pareiškėjas yra bankrutavęs, bankrutuojantis, likviduojamas ar laikinai sustabdęs veiklą; 8.3.5. yra įsiteisėjęs teismo sprendimas dėl pareiškėjo įsipareigojimų nevykdymo gaunant paramą iš Europos Sąjungos, Europos ekonominei erdvei priklausančių Europos laisvosios prekybos asociacijos valstybių arba Lietuvos Respublikos biudžetų lėšų; 8.3.5. turima oficialių duomenų, kad pareiškėjas per paskutinius trejus metus bandė gauti konfidencialios informacijos arba daryti įtaką Savivaldybės atstovams, Programos objektų atrankos darbo grupės nariams paraiškų vertinimo ir atrankos procesų metu |
| 9. | Aktualūs dokumentai  | 9.1. Kauno miesto savivaldybės strateginis plėtros planas iki 2030 metų, patvirtintas Kauno miesto savivaldybės tarybos 2022 m. gegužės 24 d. sprendimu Nr. T-251 „Dėl Kauno miesto savivaldybės strateginio plėtros plano iki 2030 metų patvirtinimo“. 9.2. Kauno miesto savivaldybės 2024–2026 metų strateginis veiklos planas, patvirtintas Kauno miesto savivaldybės tarybos 2024 m. vasario 13 d. sprendimu Nr. T-1 ,,Dėl Kauno miesto savivaldybės 2024–2026 metų strateginio veiklos plano patvirtinimo“. 9.3. Kauno miesto savivaldybės daugiabučių namų bendrųjų statinio inžinerinių sistemų kapitalinio remonto ir (ar) naujų įrengimo programa, patvirtinta Kauno miesto savivaldybės tarybos 2023 m. liepos 18 d. sprendimu Nr. T-368 „Dėl Kauno miesto savivaldybės daugiabučių namų bendrųjų statinio inžinerinių sistemų kapitalinio remonto ir (ar) naujų įrengimo programos patvirtinimo“ |
| 10. | Informacijos teikimas  | 10.1. Informaciją dėl paraiškų pildymo ir projektų įgyvendinimo teikia Savivaldybės administracijos Strateginio planavimo, analizės ir programų valdymo skyriaus vedėja Evelina Revuckaitė, el. p. evelina.revuckaite@kaunas.lt, +370 37 42 29 14. 10.2. Informaciją dėl projektų turinio (darbų (paslaugų) pobūdžio, darbų (paslaugų) atitikties reikalavimams ir kt.) teikia Savivaldybės administracijos Būsto modernizavimo, administravimo ir energetikos skyriaus Administracijos ir valdytojų veiklos poskyrio vedėja Grita Jasevičienė, el. p. grita.jaseviciene@kaunas.lt, tel. Nr. +370 37 42 53 83 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_